  Майя Бывальцева 7-тӥ толшоре Ижкарысь Киров нимо паркын куинетӥез Ымусьтон марафон ортчоз. Ужрадэ вань мылкыд карисьёс пыриськыны быгато, ивортэ Удмуртилэн шоркарезлэн пресс-службаез. Ӵошатсконэ пыриськисьёслы 3, 10 но 21 иськемез ортчыны ӵекто. Со сяна, 10 аресозь нылпиос анаенызы яке атаенызы ӵош 1 иськемез ортчыны быгатозы. Кужымзэс мертаны мылкыд карисьёс 5-тӥ толшор 18 часозь ужрадлэн  пусйиськыны но эмчилэсь лэзён басьтыны кулэ (тупалоз 7-тӥ пӧсьтолэзь бере сётэм лэзён). Ваньмызлы бызьылонэ пыриськемъёслы финишын синпель медальёс сётозы. Ымусьтон марафонлэн радлыкез: 5-тӥ но 6-тӥ толшор «Точка спорта» вузкаронниын стартэ потон номеръёсты сётъялозы (Пушкинской ульча, 242, ужан дырзы 10 часысен 20 час 30 минутозь). 7-тӥ толшор 08:00 – стартэ потон номеръёс сётон но пусйиськон (интыос кылизы на ке) 09:30 – ӵошатсконъёсты сӥё-дано усьтон но брифинг 09:40 – разминка 10:00 – 3, 10 но 21 иськеме старт 13:00 – нылпиослы 1 иськеме старт. Тегъёс: Мерлык Спорт Ижкар Удмуртия марафон  